**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir rast risinājumu pašreizējai problemātikai saistībā ar gatavošanos 2021. gada pasaules čempionāta hokejā vīriešiem organizēšanai Latvijā, piešķirot šim mērķim valsts budžeta līdzekļus 150 000 *euro* apmērā biedrībai „Latvijas Hokeja federācija”, tādejādi nodrošinot kvalitatīvu organizācijas komitejas darbu un sekmējot minēto sporta sacensību augsta līmeņa norisi. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Nepieciešamība piešķirt papildu valsts budžeta līdzekļus biedrībai „Latvijas Hokeja federācija” (turpmāk – Federācija), lai segtu izdevumus, kas saistīti ar 2021. gada pasaules čempionāta hokejā vīriešiem (turpmāk – Čempionāts) organizēšanas sagatavošanu.
2. Ar Ministru kabineta 2018. gada 10. jūlija rīkojumu Nr. 313 „Par rīcības komitejas izveidi 2021. gada pasaules čempionāta hokejā vīriešiem organizēšanas uzraudzībai” izveidotās Rīcības komitejas 2019. gada 7. novembra sēdē nolemtais.
3. Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. un 43.punkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  2017. gada 19. maijā Starptautiskās Ledus hokeja federācijas (*International Ice Hockey Federation* – IIHF) gadskārtējā kongresa balsojumā tika nolemts, ka 2021. gadā pasaules čempionāts hokejā vīriešiem norisināsies Baltkrievijā (Minskā) un Latvijā (Rīgā). Čempionāta ietvaros Latvijā (Rīgā) norisināsies grupu turnīrs un divas ceturtdaļfināla spēles. Čempionāts 2021. gadā būs viens no lielākajiem sporta pasākumiem pasaulē. Sagatavošanās darbus Čempionāta norisei Latvijā veic Federācijas izveidota organizācijas komiteja (birojs), kura funkcijas ir sacensību organizēšana, komandu un viesu uzņemšana un loģistika, biļešu tirdzniecība, sponsoru piesaiste, drošības, fanu un VIP zonas organizācija un citu ar Čempionāta organizēšanu saistītu jautājumu risināšana. Organizācijas komitejas (biroja) darbība tika uzsākta 2018.gada 1.jūnijā saskaņā ar IIHF vienošanos. 2019. gada 17. aprīlī Federācija nodibināja SIA „Hokeja Akadēmija”, kura saskaņā ar 2019. gada 16. oktobrī noslēgto līgumu ar LHF nodrošinās Čempionāta organizēšanu un sekmīgu norisi Latvijas teritorijā.Lai segtu izmaksas, kas saistītas ar Čempionāta sagatavošanu, ar Ministru kabineta 2018. gada 16. oktobra rīkojumu Nr. 515 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” Federācijai tika piešķirti 110 000 *euro*, kuri tika izlietoti 2018. gadā Federācijas veikto ar Čempionāta organizēšanu saistīto izdevumu kompensēšanai. Ar Ministru kabineta 2019. gada 15. oktobra rīkojumu Nr. 503 „Grozījums Ministru kabineta 2018. gada 10. jūlija rīkojumā Nr. 313 „Par rīcības komitejas izveidi 2021. gada pasaules čempionāta hokejā vīriešiem organizēšanas uzraudzībai”” tika aktualizēts Čempionāta Rīcības komitejas (kura izveidota, lai sekmētu valsts pārvaldes sadarbību ar Čempionāta rīkotājiem, kā arī nodrošinātu regulāru informācijas apmaiņu par tā sagatavošanas gaitu) personālsastāvs. Rīcības komitejas 2019. gada 7. novembra sēdē, uzklausot Federācijas ziņojumu par Čempionāta organizēšanu un nepieciešamo turpmāko rīcību, tika aktualizēts jautājums par 2019. gadā Federācijas veikto ar Čempionāta organizēšanu saistīto izdevumu kompensēšanu, kā rezultātā Federācijai tika uzdots sagatavot attiecīgu finanšu pieprasījumu (pievienojot gan detalizētu izdevumu tāmi, gan visus izdevumu pamatojošos dokumentus) un iesniegt to izvērtēšanai Izglītības un zinātnes ministrijā (turpmāk – Ministrija). Tāpat tika nolemts aicināt Ministru kabinetu nepieciešamo finansējumu, ko Ministrija, izvērtējot Federācijas finanšu pieprasījumu, virzīs izskatīšanai Ministru kabinetā, piešķirt no valsts budžeta programmas 02.00.00 „Līdzekļi neparedzētiem gadījumiem”. Federācija, izpildot Rīcības komitejas 2019. gada 7. novembra sēdē doto uzdevumu, 2019. gada 8. novembra vēstulē Nr. I-318/19 (turpmāk – Federācijas finanšu pieprasījums) ir lūgusi Ministriju rast iespēju piešķirt finansējumu ar Čempionāta organizēšanu saistītiem izdevumiem 200 000 *euro* apmērā 2019. gadam. Federācijas finanšu pieprasījumam pievienota gan izdevumu tāme un tās sadalījums pa pozīcijām Čempionāta organizēšanai, gan 2019. gada izdevumus apliecinošie dokumenti. Pēc ministrijas pieprasījuma Federācija iesniedza papildus informāciju un pamatojumu tāmē iekļauto pozīciju attiecināšanai uz Čempionāta sagatavošanu, vienlaikus atkārtoti precizējot uz valsts budžeta izdevumiem attiecināmās izdevumu pozīcijas. Izvērtējot Federācijas finanšu pieprasījumu un papildus sniegto informāciju, Ministrija atzīst par pamatotu un nepieciešamu Federācijai piešķirt valsts budžeta līdzekļus 150 000 *euro* apmērā, lai segtu 2019. gada izmaksas, kas saistītas ar Čempionāta sagatavošanu. Salīdzinot ar Federācijas finanšu pieprasījumu Ministrijas atbalstītajā daļā ir būtiski samazināts atbalsts Federācijas darbinieku (kuri nodarbināti Čempionāta sagatavošanā atbilstoši tiem noteiktai slodzei) atlīdzībai (Federācijas pieprasījumā iekļauto 89 642 *euro* (ieskaitot VSAOI) vietā atbalstot 39 642 *euro* (ieskaitot VSAOI). Tāpat no faktiski saņemto pakalpojumu kompensēšanas ir izslēgts un netiek atbalstīta valsts budžeta līdzekļu novirzīšana par SIA „LAIF Holding” sniegtajiem pakalpojumiem Federācijai (12 100 *euro* apmērā), to vietā atbalstot Federācijas precizētajā finanšu pieprasījumā iekļautās pakalpojumu izmaksas.Ministrijas rīcībā nav nepieciešamie līdzekļi 150 000 *euro* apmērā, kas būtu novirzāmi Čempionāta sagatavošanās darbiem. Visi finanšu līdzekļi 2019. gadam valsts budžeta programmas 09.00.00 “Sports” apakšprogrammā 09.09.00 “Sporta federācijas un sporta pasākumi” un apakšprogrammā 09.16.00 “Dotācija nacionālās nozīmes starptautisku sporta pasākumu organizēšanai Latvijā”, no kurām varētu segt ar Čempionāta sagatavošanās darbiem saistītās izmaksas 2019. gadā, ir sadalīti un attiecīgi ir noslēgti līgumi par valsts budžeta finanšu līdzekļu (dotācijas) piešķiršanu. Noslēgtie līgumi neparedz finansējuma piešķīrēja – Ministrijas – tiesības samazināt piešķirto finanšu līdzekļu apmēru līdzekļu pārdales gadījumā citām sporta federācijām vai sporta organizācijām (līgums paredz Ministrijai tiesības samazināt līguma summu tikai tad, ja tiek izdarīti grozījumi likumā „Par valsts budžetu 2019. gadam”, vai sporta federācijas (organizācijas) neievēro pielīgtās saistības). Saskaņā ar Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41.punktu līdzekļus no programmas „Līdzekļi neparedzētiem gadījumiem” piešķir valstiski īpaši nozīmīgiem pasākumiem, valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai un to radīto zaudējumu kompensēšanai un citiem neparedzētiem gadījumiem. Līdzekļu piešķiršanu valstiski īpaši nozīmīgiem pasākumiem paredz arī Likuma par budžetu un finanšu vadību 12.panta pirmā daļa. Izvērtējot Federācijas finanšu pieprasījumu ar Čempionāta sagatavošanās darbiem saistīto izmaksu segšanai 2019. gadā, Ministrijas ieskatā to var klasificēt kā valstiski īpaši nozīmīgu pasākumu, ko apliecina (1) Ministru kabineta paustais atbalsts Čempionāta rīkošanai (Ministru kabineta 2017. gada 3. janvāra sēdes protokollēmums „Par vēstules nosūtīšanu Starptautiskajai Ledus hokeja federācijai” (prot. Nr. 1 53.§.)); (2) sekmīgai Čempionāta organizēšanai ir izveidota augsta līmeņa Rīcības komiteja (Ministru kabineta 2018. gada 10. jūlija rīkojums Nr. 313); (3) Čempionāts tiek rīkots olimpiskajā sporta veidā un 2021. gadā tas būs viens no lielākajiem sporta pasākumiem pasaulē, tomēr galīgo lēmumu par to var pieņemt tikai Ministru kabinets. Tāpat ir norādāms, ka Federācija ir valstiski nozīmīga sporta organizācija, kura nodrošina tai kā atzītajai sporta federācijai Sporta likumā noteikto uzdevumu izpildi. Papildus ir norādāms, ka, nepiešķirot papildu finansējumu ar Čempionāta sagatavošanās darbiem saistīto izmaksu segšanai 2019. gadā, pastāv risks plānotos darbus veikt nepilnīgi, zemākā kvalitātē, kā arī neizpildīt saistības, kas izriet no IIHF noteikumiem sacensību sarīkošanā, kas kopumā ir kā papildus apstāklis, lai šo gadījumu uzskatītu par valstiski īpaši nozīmīgu pasākumu. Tāpat atzīmējams, ka arī 2018. gadā Federācijas veikto ar Čempionāta organizēšanu saistīto izdevumu kompensēšanai valsts budžeta līdzekļi 110 000 *euro* apmērā tika piešķirti no valsts budžeta programmas „Līdzekļi neparedzētiem gadījumiem”” (skatīt Ministru kabineta 2018. gada 16. oktobra rīkojumu Nr. 515), tādejādi atzīstot Čempionāta organizēšanas izmaksu atbilstību valstiski īpaši nozīmīga pasākuma izdevumiem. Saskaņā ar Ministru kabineta 2018. gada 17. jūlija noteikumu Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 43. punktu ministrija pieprasījumu apropriācijas pārdalei no programmas „Līdzekļi neparedzētiem gadījumiem” sagatavo kā tiesību akta projektu, ko normatīvajos aktos noteiktajā kārtībā iesniedz izskatīšanai Ministru kabinetā.Ievērojot minēto, Ministrija ir izstrādājusi Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Rīkojuma projekts), kurš paredz uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Ministrijai 150 000 *euro* pārskaitīšanai Federācijai, lai segtu izmaksas, kas saistītas ar Čempionāta sagatavošanu.Ņemot vērā faktu, ka daļu no maksājumiem, kuri saistīti ar Čempionāta organizēšanas sagatavošanu, Federācija jau ir veikusi, šim mērķim izmantojot Federācijas rīcībā esošos budžeta līdzekļus (skatīt paskaidrojošajos materiālos pievienoto Federācijas iesniegto finanšu pieprasījumu un tam pievienotos dokumentus), slēdzot ar Federāciju līgumu par valsts budžeta līdzekļu piešķiršanu, Federācijai tiks paredzētas tiesības piešķirtos valsts budžeta līdzekļus konkrētu pozīciju finansēšanai (izmaksu segšanai) novirzīt iepriekš veikto izdevumu kompensēšanai ar nosacījumu, ka netiek pārsniegts faktiski izlietoto līdzekļu apmērs. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja Ministrija. Rīkojuma projekta izstrādes procesā notikušas konsultācijas ar Federāciju. |
| 4. | Cita informācija | Rīkojuma projekts tiešā veidā attiecas uz budžeta un finanšu politiku. Pastarpināti Rīkojuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2019** | Turpmākie trīs gadi (*euro*) |
| **2020** | **2021** | **2022** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **150 000** | **0** | **0** | **0** | **0** | **0** |
| 2.1. valsts pamatbudžets | *0* | *150 000* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets  |  |  |  |  |  |  |  |
| 3. Finansiālā ietekme: | **0** | **- 150 000** | **0** | **0** | **0** | **0** | **0** |
| 3.1. valsts pamatbudžets | *0* | *- 150 000* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets  |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 150 000 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |  |  |
| 5.2. speciālais budžets |  |  |  |  |  |  |
| 5.3. pašvaldību budžets  |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Detalizētu informāciju skatīt pievienotajā paskaidrojošajā materiālā (Federācijas 2019. gada 8. novembra vēstulē Nr. I-318/19, tai pievienotajos dokumentus, kā arī papildus iesniegtajos dokuments). Uz valsts budžeta finanšu pieprasījumu attiecināmas visas Federācijas precizētajā izdevumu tāmē norādītās pozīcijas, izņemot samazinājumu atlīdzībai (Federācijas pieprasījumā iekļauto 89 642 *euro* (ieskaitot VSAOI) vietā atbalstot 39 642 *euro* (ieskaitot VSAOI). Kopējais atbalsta apmērs 150 000 *euro*. Tāpat no faktiski saņemto pakalpojumu kompensēšanas ir izslēgts un netiek atbalstīta valsts budžeta līdzekļu novirzīšana par SIA „LAIF Holding” sniegtajiem pakalpojumiem Federācijai (12 100 *euro* apmērā), to vietā atbalstot Federācijas precizētajā finanšu pieprasījumā iekļautās pakalpojumu izmaksas.Detalizētu informāciju skatīt sākotnējās ietekmes novērtējuma ziņojuma (anotācijas) pielikumā „Detalizēts aprēķins pieprasījumam no valsts budžeta programmas „Līdzekļi neparedzētiem gadījumiem””. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projektam nav ietekme uz amata vietu skaita izmaiņām. |
| 8. Cita informācija | Izdevumus sedz no valsts budžeta programmas 02.00.00 “Līdzekļi neparedzētiem gadījumiem” atbilstoši Ministru kabineta 2018. gada 17. jūlija noteikumiem Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas”.  |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| Projekts šo jomu neskar |

Izglītības un zinātnes ministre Ilga Šuplinska

Severs 67047935

edgars.severs@izm.gov.lv